ચીનના સૌથી ધનવાન વ્યક્તિ અને ઈ- કોમર્સ કંપની અલીબાબાના સહસંસ્થાપક જેક મા સોમવારે ૫૪ વર્ષની વયે નિવૃત્ત થઈ રહ્યાં છે. અલીબાબાના કાર્યકારી અધ્યક્ષ જેક માનું કહેવું છે કે નિવૃત્ત થઈને તેઓ શિક્ષણ કાર્ય કરશે.૧૯૯૯માં અલીબાબા કંપની શરૂ કરતાં પહેલાં પણ જેક મા અંગ્રેજીના શિક્ષક હતા. તેમણે જણાવ્યું હતું કે અલીબાબાના સીઈઓ બન્યા કરતાં શિક્ષણ કાર્ય કરીને બાળકોને ભણાવવા તે બહેતર કાર્ય છે. જેક મા ટૂંક સમયમાં શિક્ષકના રૂપમાં જોવા મળી શકે છે. ફોર્બ્સના જણાવ્યા મુજબ જેક મા હાલમાં ૨,૬૩૯ અબજ રૂપિયાની સંપત્તિ ધરાવે છે.